Република Србија
ОПШТИНА КЊАЖЕВАЦ
ОПШТИНСКА УПРАВА
број: 111- 8 /2022-03
дана: 29.03.2022. године
К њ а ж е в а ц


	На основу члана 94., члана 102. и 103.Закона о запосленима у аутономним покрајинама и јединицама локалне самоуправе (“Сл. гласник РС”, број 21/16, 113/17,113/17 –др закон 95/18,и 114/21),   члана 12. става 1. Уредбе о спровођењу интерног и јавног конкурса за попуњавање радних места у аутономним покрајинама и јединицама  локалне самоуправе (“Сл. гласник РС”, број 95/16 и 12/22), члана 27к Закона о буџетском систему („Сл. гласник РС“, број 54/09, 73/10, 101/10, 101/11, 93/12, 62/13, 63/13 –испр., 108/13, 142/14, 68/15-др. закон, 103/15, 99/16, 113/17, 95/18, 72/19, 149/20 и 118/21), члана 23. ст. 2. Закона о професионалној  рехабилитацији и запошљавању особа са инвалидитетом („Сл. гласник РС“, број 36/09, 32/13 и14/22 –др. закон), Кадровског плана у општини Књажевац за 2022. годину („Сл лист општине“, број 37/21 и 7/22) и Правилника о организацији и систематизацији  радних места у Општинској управи Књажевац и Правобранилаштву општине Књажевац - Пречишћени текст број 020-3/2022-03 од 25.01.2022. године  и број 020-16/2022-09 од 28.02.2022. године, начелник Општинске управе Књажевац   оглашава


ЈАВНИ КОНКУРС 
за попуњавање извршилачких радних места у Општинској управи Књажевац 


	I  Орган у коме се попуњавају радна места: Општинска управа Књажевац,  са седиштем у Књажевцу, ул. Милоша Обилића бр. 1.

	II  Радна места која се попуњавају:

1. Радно место: Послови ликвидатора, у звању млађи саветник, у Одељењу за  буџет, финансије и утврђивање и наплату локалних јавних прихода -  у Одсеку за буџет, финансије и трезор, под редним бројем 25. у Правилнику о организацији и систематизацији  радних места у Општинској управи Књажевац и Правобранилаштву општине Књажевац.	
       Трајање радног односа: на неодређено време.
       Опис послова: обавља послове евидентирања и вођења регистра захтева за плаћање и трансфер средстава;  врши  рачунску и формалну проверу материјално-финансијске  документације и рачуноводствених исправа индиректних корисника буџета (осим индиректних корисника културе) и уноси податке у базу ликвидатуре; врши  рачунску, формалну и суштинску проверу материјално-финансијске документације и рачуноводствених исправа основних и средњих школа и уноси податке у базу ликвидатуре; уноси податке из захтева корисника који средства из буџета реализују у оквиру програма и пројеката од јавног интереса у областима културе, јавног информисања и спорта у базу ликвидатуре; доставља овлашћеном лицу на оверу контролисану и потписану материјално-финансијску документацију; евидентира и води регистре и врши контролу рачуна и уговора директних буџетских корисника; припрема налоге за пренос средстава на основу Плана извршења буџета; води посебне помоћне евиденције; припрема налоге за плаћања и доставља их Управи за трезор и/или врши електронска плаћања; стара се да сва плаћања буду у складу са одобреним апропријацијама и утврђеним квотама; врши пренос података и документације из ликвидатуре у финансијско књиговодство; врши  комплетирање извода и документације на основу које  је  извршено плаћање и води евиденцију плаћања по профактурама, уговорима о привременим и повременим пословима, о датим авансима; контролише документованост, прати и евидентира исплате по закљученим уговорима.
За свој рад непосредно је одговоран руководиоцу Одељења и начелнику Општинске управе.
         Услови за рад на радном месту: стечено високо образовање у области економских наука, на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, које су законом изједначене са тим студијама у погледу права која из њих произилазе, најмање једна година радног искуства у струци, положен државни стручни испит, познавање рада на рачунару (MS Office пакет и интернет).   
         Број извршилаца: 1

Провера стручне оспособљености, знања и вештине у изборном поступку: 
· Стручне оспособљености вреднују се тако што се проверавају способности кандидата за  успешан рад на оглашеном радном месту, усмено кроз разговор са кандидатом,   односно постављање питања кандидату и увидом у податке које је навео у својој пријави,
· Знање кандидата вреднује се проверавањем познавања области из делокруга органа и стручно знање из области рада на радном месту које се попуњава и то познавање прописа - Закона о финансирању локалне самоуправе („Сл. гласник РС“, број 52/06, 47/11, 93/12, 99/13- ускл. дин. изн.,125/14 - ускл. дин. изн., 95/15 - ускл. дин. изн., 83/16, 91/16 - ускл. дин. изн., 104/16 –др. закон, 96/17 - ускл. дин. изн., 89/18 -  ускл. дин. изн., 95/18 - ускл. дин. изн., 86/19 - ускл. дин. изн., 126/20 - ускл. дин. изн., 99/21- ускл. дин. изн. и 111/21 –др. закон), Закона о буџетском систему („Сл. гласник РС“ број  54/09, 73/10, 101/11, 93/12, 62/13, 63/13 - испр., 108/13, 142/14,  68/15 - др закон, 103/15, 99/16, 113/17, 95/18, 31/19, 72/19, 149/20 и 118/21) и  Уредбе  о буџетском рачуноводству („Сл гласник РС“, број 125/03,12/06 и 27/20) - усмено, постављањем питања, 
· кроз усмену симулацију – у усменом облику дати предлог решења постављеног задатка,  које је типично  за обављање послова на радном месту,
· вештине комуникације – усмено, кроз разговор са кандидатом,
· Провера дигиталне  писмености кандидата  извршиће се решавањем задатака  практичним радом на рачунару. Кандидати који су  приложили одговарајући сертификат, потврду или други писани доказ о поседовању дигиталне писмености не проверавају се и оцењују се оценом задовољава „3“.

 	
2. Радно место: телефониста, у звању намештеник – пета врста радних места, у Одељењу за општу управу и заједничке послове –Одсек за општу управу – Група за заједничке послове, под редним бројем 14. у Правилнику о организацији и систематизацији  радних места у Општинској управи Књажевац и Правобранилаштву општине Књажевац.
             Трајање радног односа: на неодређено време.     
             Опис послова: обавља послове успостављања телефонских веза на телефонској централи Општинске управе за успостављање телефонских веза у месном, међумесном и мобилном саобраћају; стара се о правилном коришћењу и уредном функционисању телефонске централе.
       За свој рад одговара шефу Одсека, руководиоцу Одељења и начелнику Општинске управе.    
             Услови за  рад на радном месту: основно образовање, са или без радног искуства, лице коме је утврђен статус особе са инвалидитетом, у смислу Закона о професионалној рехабилитацији и запошљавању  особа са инвалидитетом. 
             Број извршилаца: 1.  

             Провера стручне оспособљености, знања и вештине у изборном поступку:
· способности кандидата за  успешан рад на оглашеном радном месту провераваће се усмено,  кроз разговор са кандидатом,   односно постављање питања кандидату и увидом у податке које је навео у својој пријави, у складу са актом о процењеној  радној способности,  
· вештине комуникације и способности за  рад са људима - усмено, кроз разговор са кандидатом.

III  Услови за запослење за сва радна места: држављанство Републике Србије, да је учесник конкурса пунолетан, да има прописано образовање за рад на оглашеном радном месту, да није правоснажно осуђиван на безусловну казну затвора од најмање  шест месеци, да учеснику конкурса раније  није престајао радни однос у државном органу, органу аутономне покрајине, или органу јединице локалне самоуправе због теже повреде дужности из радног односа.

IV  Место рада: за сва радна  места - Општинска управа Књажевац, ул. Милоша Обилића број 1, Књажевац.

V Рок за подношење пријаве на јавни конкурс  је 15  дана од дана оглашавања Обавештења о јавном конкурсу у дневним новинама „Вечерње новости“.
Датум оглашавања јавног конкурса је  29.03.2022. године.

VI Лице задужено за  давање обавештења о јавном конкурсу: за сва радна места – Горица Петровић, телефон 019 731 614, лок 138, e-mail gorica.petrovic@knjazevac.rs

 VII Адреса на којој се подноси пријава за јавни конкурс - за сва радна  места:  Општинска управа Књажевац, ул. Милоша Обилића бр. 1, 19350 Књажевац,  са назнаком: „За јавни конкурс“ и навођењем назива радног места за које се пријава подноси. 
Пријава на  конкурс се подноси препорученом пошиљком путем поште, или лично (на  шалтеру Општинског услужног центра Књажевац),  у затвореној коверти.  
	На полеђини коверта навести име и презиме и адресу пошиљаоца.


      VIII  Докази који се прилажу уз пријаву на конкурс у оригиналу или овереној фотокопији и то:
1. Потписана пријава са биографијом, бројем телефона за контакт, адресом становања, а по могућности и e-mail (интернет) адресом. Пријава на јавни конкурс садржи: име и презиме кандидата, датум и место рођења, податке о образовању, податке о врсти и дужини  радног искуства са кратким  описом послова на којима је кандидат радио до подношења пријаве на конкурс, податке о стручном усавршавању и податке о  посебним областима знања.  Пријава на конкурс мора бити својеручно потписана; 
2. Очитана  (копирана) лична карта; 
3. Оверена фотокопија дипломе којом се потврђује стручна спрема - за радно место под редним бројем 1, сведочанство о завршеном основном образовању – за радно место под редним бројем 2;
4. Оригинал или оверена фотокопија доказа о положеном државном стручном испиту за рад у државним органима - за радно место под редним бројем  1;
5. Исправа којом се доказује радно искуство у струци– решења, потврде и други акти из којих се види  са којим степеном стручне спреме и у ком периоду су стекли  радно искуство; 
6. Оригинал или оверена фотокопија извода из матичне књиге рођених;  
7. Оригинал или фотокопија уверења о држављанству (не старије од 6 месеци);
8. Оригинал или оверена  фотокопија  уверења из казнене евиденције МУП-а РС, Полицијске управе да кандидат није правноснажно осуђиван на безусловну казну  затвора од најмање  шест месеци (издато након оглашавања овог конкурса); 
9. уверење да кандидату раније није престајао  радни однос у државном органу, односно        органу аутономне покрајине или јединице локалне самоуправе, због теже повреде дужности из радног односа –за сва радна места и само за  лица која су била у радном односу у државном органу, органу аутономне покрајине, односно јединици локалне самоуправе. Лица која нису  била у радном односу у државном органу, односно  органу аутономне покрајине или јединице локалне самоуправе, наводе у својој пријави да нису били у радном односу у наведеним органима.
10. Сертификат, потврда или други писани докази којима се може доказати дигитална писменост (не проверава се познавање рада на рачунару у изборном поступку за кандидата који приложи одговарајући писани доказ) - за радно место под редним бројем  1;
11. Изјава (образац бр. 1 и образац бр. 2) у којој се кандидат опредељује  да ли ће сам доставити податке о чињеницама о којима се води службена евиденција, или ће то орган учинити уместо кандидата; 
12. Доказ о инвалидитету – решење надлежног органа о утврђеној категорији инвалидности, односно преосталој радној способности - за радно место под редним бројем 2.
	Сви докази се прилажу у оригиналу или у фотокопији  која је оверена у Општинској управи,  или  у основном суду (за општине у којима  није именован јавни бележник), или од јавног бележника.

Напомена: Законом о општем управном поступку („Сл. гласник РС“, бр. 18/16 и 95/18-аутентично тумачење), прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција кад је то неопходно за одлучивање (члан 103. став 3).
	Документа о чињеницама о којима се води службена евиденција су: Извод из матичне књиге рођених и Уверење о држављанству.
	     Изјава о прибављању података о којима се води службена евиденција, на Обрасцу бр. 1, и Изјава о обради података о личности, на обрасцу бр. 2 се могу преузети на  интернет презентацији Општине Књажевац  у Одељку “Електронски обрасци”.
	Кандидат у својој пријави, уколико то жели, мора изричито да наведе да је орган дужан да по службеној дужности прибави податке о чињеницама о којима се води службена евиденција (Извод из матичне књиге рођених и Уверење о држављанству). 
	У циљу ефикаснијег и бржег спровођења изборног поступка, кандидат може и сам, уз своју пријаву да достави и податке о чињеницама о којима се води службена евиденција (Извод из матичне књиге рођених и Уверење о држављанству).

	
IX  Провера оспособљености, знања и вештина кандидата у изборном поступку: са кандидатима чије су  пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеним радним местима, обавиће се провера  стручне оспособљености, знања и вештина у просторијама Општинске управе Књажевац. О тачном датуму и времену провере стручне оспособљености, знања и вештина учесници конкурса ће бити благовремено обавештени писменим путем, телефонским путем на бројеве телефона које су доставили у својим пријавама или путем мејла на e-mail (интернет адресе).


X  Напомене: 

	       За радно место под редним бројем 1: У радни однос на неодређено време може се примити кандидат  који нема положен државни стручни испит, али је дужан да га положи у року од 6 месеци од дана заснивања радног односа.
Кандидати који  први пут заснивају радни однос у државном органу, органима аутономне покрајине, органу јединице локалне самоуправе, подлежу пробном раду у трајању од 6 месеци.
Службеник на пробном раду који је радни однос засновао на неодређено време полаже државни стручни испит до окончања пробног рада. 
За радно место под редним бројем 2: Кандидат који  први пут заснива радни однос у државном органу, органима аутономне покрајине, органу јединице локалне самоуправе, подлеже пробном раду у трајању од 6 месеци.
Службенику, односно намештенику који не задовољи на пробном раду, престаје радни однос.
Непотпуне, неблаговремене,  недопуштене или неразумљиве пријаве и  пријаве уз које нису приложени сви потребни докази у оригиналу или овереној фотокопији биће одбачене.

   	Изборни поступак као и проверу стручне оспособљености, знања и вештине спроводиће Конкурсне комисије за спровођење јавног конкурса, именоване од стране начелника Општинске управе Књажевац, за свако наведено радно место.

	      Јавни конкурс објављује се на званичној интернет страници општине Књажевац  knjazevac.ls.gov.rs и на Огласној табли Општинске управе Књажевац, а Обавештење о јавном конкурсу и интернет адреса Општине   биће објављено у дневном листу “Вечерње новости”.  

Сви изрази, појмови, именице, придеви и глаголи у тексту јавног конкурса који су употребљени у мушком роду, односе се без дискриминације и на особе  женског пола.   



ОПШТИНСКА УПРАВА КЊАЖЕВАЦ



                                                                                                  
                                                                                                                                          НАЧЕЛНИК,
                    дипл. правник Емилија Тасић

